JohanHeinsen/ENO huggingface dataset:
Lolland-Falsters Stifts-Tidende, 1840-11-15
Byfogden i Maribo, Justitsraad Sommer, der, som vi tidligere have meldt, var suspenderet og sat under Justitiens Tiltale i Anledning af hans Embedsgjæld, er under 29de f. M. undvegen af sin Huusarrest, hvorfor han nu efterlyses i den berlingske Tidende." At denne Efterlysning kommer noget seent synes os indlysende, ligesom det og forekommer os mindre rigtigt, at man ikke tidligere har brugt den Forsigtighed, som forhen har været anvendt, nemlig at underrette Færgestederne om, at Justitsraaden var Arrestant og derfor ikke maatte overføres; thi vel bestemmer Pasanordningen, at Jngen maa passere Færgestederne uden Pas, men da den strænge Overholdelse af dette Bud vilde medføre megen Uleilighed for Beboerne her i Stiftet, veed man jo og, at det hidtil ikke saa nøie er efterlevet. Da Justitsraaden forøvrigt ikke er opgivet paa de os fra Færgestederne sendte Fortegnelser over de Reisende, er det at formode, at han har forladt Landet under et fremmed Navn: skjøndt vi maae tilstaae, at vi ikke blandt de Reisende have truffet noget Navn, vi kunne antage, han har brugt.
Lolland-Falsters Stifts-Tidende, 1840-11-15
Udenlandske Efterretninger. England. Udrustningerne vedvare endnu og det synes at være Ministeriets Mening, at samle en imponerende Stridsmagt i Middelhavet. Da der imidlertid intet Nyt er foregaaet i Orienten, begynder Opmærksomheden atter at vende sig til Anliggender, der nærmere angaae England, nemlig den med China begyndte Krig og i det Hele Forholdet i Asien. Med spændt Forventning seer man Efterretningerne fra den mod China sendte Eskadre imøde, og da man endnu aldeles intet har hørt, begynder man at blive urolig, og den Ringeagt hvormed China hidtil er bleven omtalt, har givet Plads for modsatte Anskuelser. J selve Ostindien skal det og see krigersk ud, og da Handelen lider under disse forviklede Forhold, begynde de Misfornøiede at vinde Tilhængere.
Lolland-Falsters Stifts-Tidende, 1840-11-15
Frankrig. Efter Bestemmelsen var Deputeretkammeret samlet den 5te dennes. Den Tale, hvormed Kongen aabnede Forsamlingen, og hvis første Afsnit har Hensyn til de nuværende Forviklinger, lyder saaledes: Jeg har anseet det for nødvendigt, at samle Dem og mig for den sædvanlige Tid for Kamrenes Sammenkaldelse. De Forholdsregler som Keiseren af Østerrig, Dronningen af Storbrittanien, Kongen af Preussen og Keiseren af Rusland i Forening have taget for at ordne Forholdene mellem Sultanen og Paschaen af Ægypten, have paalagt mig alvorlige Pligter. Vort Lands Værdighed ligger mig ligesaa meget paa Hjertet, som dets Sikkerhed og No. Jdet jeg har fortsat hiin maadeholdne og forsonende Politik, hvis Frugter i de sidste 10 Aar have glædet os, har jeg sat Frankrig i Stand til at see de Forandringer under Øine, som Begivenhederne i Østen maatte medføre. Den overordentlige Credit, som i dette Øiemed er aabnet, vil blive Dem forelagt, og De ville forstaae Bevæggrundene til samme. Jeg vedbliver endnu at haabe, at den almindelige Fred ikke vil blive forstyrret." Om Tilstanden i Spanien hedder det: J det nordlige Spanien er Freden gjenoprettet og vi lykønske os til denne glædelige Begivenhed. Med Smerte ville vi see Anarchiets og Borgerkrigens Rædsler fornyede." De øvrige Afsnit af Talen angaae ene de indenlandske Forhold, og indeholde intet af Jnteresse. Den hele Tale, der ganske lader Nationen og Deputeretkammeret i Tvivl og Regjeringens Anskuelser med Hensyn til de nuværende Forhold og de Principer den vil følge, tilfredsstiller naturligviis i ingen Henseende de uafhængige Blade, der i meget stærke Udtryk udtale deres Misfornøielse, og kun Journ, des Debats gjør nogle svage Forsøg paa at forsvare Ministeriet. Man paastaaer, at det er denne Tale som Thiers har modsat sig og som saaledes var Anledningen til hans Resignation. Hvad Deputeretkammeret vil gjøre, er endnu vanskeligt at forudsee, thi vel har det med 220 Stemmer valgt Sauzet til Præsident og kun givet Odilon Barrot 154, men heraf lader sig intet Resultat udlede; thi en stor Deel af de Deputerede ville ikke have Præsidentvalget anseet som noget Cabinetspørgsmaal. Nogen mere Betydning kan man maaskee tillægge den Omstændighed, at ved Valget af Præsidenter og Secretairer i Bureauerne, har Oppositionen kun faaet 6 Medlemmer valgte, medens Regjeringsmændene have faaet 12 dog heller ikke denne Omstændighed er afgjørende, og man maa afvente de egentlige Debatter, som næste Post formodentlig vil bringe Efterretning om. At Stemningen i Frankrig ikke er beroligende, derom ere Alle enige, og Regjeringen søger derfor at vinde Armeen, skjøndt ogsaa denne er stemt for Krigen. Ved Kongens Tog til Deputeretkammeret, var alle mulige Forsigtighedsregler trufne. Husene, forbi hvilke Toget gik, bleve undersøgte, og en talrig Eskorte ledsagede Vognen. Under de Pauser, der indtraf i Throntalen, hørte man vel Raabet Kongen leve, men Publicum raabte og Krig og Reform. Man taler om at Flaaden i Middelhavet snart ventes tilbage til Toulon.
Lolland-Falsters Stifts-Tidende, 1840-11-15
Rusland. Herfra berettes nu at Uenigheden, med Chiwa ganske er bilagt, da Sultanen af Chiwa skal have erklæret sig villig til at opfyldes alle Ruslands Fordringer. Dette gunstige Resultat skal være fremkaldt ved at et fra Chiwa udsendt Corps paa 3000 Mand skal være bleven slaaet af en Afdeling af den sidste Expeditionsarmee. En russisk Fændrik, der som Fange blev ført til Chiwa, skal have fuldendt det Hele, ved at gjøre Sultanen det Umulige begribeligt i at modstaae den russiske Magt.
Lolland-Falsters Stifts-Tidende, 1840-11-15
Tyrkiet. Posten bringer denne Gang intet Nyt herfra, men kun Bekræftelse paa de tidligere Efterretninger og de Allieredes Held, dog synes man nu at ville tilbagekalde Efterretningen om Emir Beschirs Afsættelse, hvorimod det skal være vist, at han har forladt Mehemed Alis Partie. Breve fra Constantinopel af 27de f. M. bringe den overraskende Efterretning, at Jbrahim Pascha skal have fattet den fortvivlede Beslutning at marschere mod Constantinopel, ikke fordi han troer at kunne bemægtige sig denne Stad, men for ved denne Demonstration at bringe Russerne til at rykke frem, og saaledes fremkalde en europæisk Krig, da han kun derved haaber at kunne sikkre sig Syrien. At denne Beslutning er meget dristig, er udenfor al Tvivl, men foruden at Udfaldet dog er meget tvivlsomt, vil den vel neppe engang kunne udføres, dersom Jbrahims Armee virkelig er saa demoraliseret, som de sidste Efterretninger skildre den.
Lolland-Falsters Stifts-Tidende, 1840-11-15
Ved Tallotteriets 1331 Trækning i Wandsbeck udkom: Nykjøbings Torvepriser den 14de November 1840. Hvede: 5 Rbd. a 5 Rbd. 3 Mk.; Rug: 4 Rbd.; Byg 2 Rbd. 4 Mk.; Havre, 2 Rbd.; hvide Erter: 4 Rbd. 3 Mk.; graa dito 4 Rbd.; blaa dito 4 Rbd. 4 Mk.; Vikker: 3 Rbd. 5 Mk. a 4 Rbd. 4 Mk.; Horfrø, 6 Rbd. 3 Mk. Nykjøbings Skibsliste fra 8de til 14de November. Jndklarerede: Skipper A. W. Schrøder af Nykjøbing, fra Kiel med Stykgods; H. C. Thærøe af Ærøeskjøbing, fra Kiel med Stykgods; R. C. Minor af og fra Marstal, baglastet, N. Hansen af og fra Nyborg med Stykgods; P. Petersen af Svendborg, fra Kjøbenhavn, baglastet; P. Lauritzen af Marstal, fra Svendborg, baglastet; H. L. Fisker af og fra Svendborg, baglastet; H. Hansen af Marstal, fra Flensborg med Stykgods; I. A. Thærøe af Æøeskjøbing, fra Colding med Brænde; J. M. Bøye af og fra Marstal, baglastet; Chr. Hansen af Marstal, fra Wedbek med Papir P. Seyer af og fra Rostock med levende Faar, Edike m. m. Udklarerede: Skipper A. C. Andreasen af og til Nakskov med Brænde; J. Hansen af Marstal, til Lübeck med Korn; J. Sonne af Rønne, til Kiel med Korn; P. Lauritzen af Marstal, til England med Korn; L. Madsen af Stege, til Kjøbenhavn med Korn; P. Rasmussen af Nakskov, ved Forbiseiling, til England med Korn; J. Marqvardt af Nykjøbing, til Kjøbenhavn med Korn; N. H. Christensen, af Marstal, til Kjøbenhavn med Korn; P. Seyer af og til Rostock med Kartofler.
Lolland-Falsters Stifts-Tidende, 1840-11-15
Jndsendt. Om Præmiepløininger. De Allerfleste ansee den Foranstaltning, af hvilken man tilkiender dem, som pløie bedst, en eller anden Belønning, for aldeles velgiørende. Det var da endog at ønske, at Belønningen bestod i noget Andet og mere varigt end Penge, helst for dem, som især udmærke sig i dette Anliggende, saa vigtigt for et Land, i hvilket Agerdyrkning er den vigtigste Erhvervskilde. Man kan ikke andet end prise de Hædersmænd, som have bragt dette Anliggende i Gang, og ved deres Bestræbelser umage sig for dets Fremgang. Jmidlertid finder der ved denne Foranstaltning nogen Ufuldkommenhed Sted, som muligen kunde rettes.
Lolland-Falsters Stifts-Tidende, 1840-11-15
AVERTISSEMENTS. J Overeensstemmelse med Forordningen af 15de Mai 1834 § 29 bekjendtgjøres herved, at General-Fortegnelserne over de Valgberettigede og Valgbare i Kjøbstædernes 10de Valgdistrict fra Dag af ere udlagte paa Raadstuerne eller Tingstederne i Saxkjøbing, Nysted, Nykjøbing og Stubbekjøbing til almindeligt Eftersyn for alle Vedkommende i 14 Dage, og at Enhver, som maatte finde, at paa bemeldte Fortegnelser er optaget Nogen, som Valgberettiget eller Valgbar, der ikke har de dertil fornødne Egenskaber, eller i samme Nogen er forbigaaet, der besidde disse Egenskaber, har at fraføre sine Erindringer og de Grunde, hvorpaa han støtter samme, inden foranførte Tids Forløb for undertegnede Valgdirecteur.
Lolland-Falsters Stifts-Tidende, 1840-11-15
Nykjøbing paa Falster den 11te November R. v. Jessen.
Lolland-Falsters Stifts-Tidende, 1840-11-15
Hos Undertegnede faaes følgende nye Sager: Major Magens Klage til Hs. Maj. Kongen imod Generalgouverneuren over de danskevestindiske Øer. 1 Rbd. 2 Mk. Kalkar, Forelæsninger over den apostoliske Kirkes Historie. 1 Rbd. 5 Mk. Babylon. Efter den af en literair Forening udgiven Original, oversat af J. Davidsen, 1ste Bind. 1 Rbd. 1 Mk. 8 s. Salonen. Et belletristisk Maanedsskrift, udgivet af Siesby. 1ste Binds 1ste Hefte. 2 Mk. Fiirkløveret. Novelle af Dr. Sophus. 1ste Deel. 1 Rbd. 1 Mk. H. Berggreen.
Lolland-Falsters Stifts-Tidende, 1840-11-15
Skuespil i Nykjøbing. Mandagen den 16de November opføres: Misforstaaelse paa Misforstaaelse, Lystspil i 1 Act. Derefter: Et Giftermaal under Keisertiden, Lystspil i 2 Acter.
Lolland-Falsters Stifts-Tidende, 1840-11-15
Tirsdagen den 17de November opføres: (Allersidste Forestilling) Farinelli, Lystspil i 3 Acter med Sange og Chor. Til Slutning: Afskeds Epilog med Sang. Epilogen fremsiges af Mad. Orlamundt; Sangen udføres af hele Personalet, P. J. Titchen. Redigeret, trykt og udgivet af W. F. Laub i Nykjøbing.
Lolland-Falsters Stifts-Tidende, 1840-11-15
Skuespil i Nakskov. Til Efterretning for de ærede Abonnenter tjener, at jeg giver sidste Forestilling her Tirsdagen den 17de dennes, og agter paa Fredag den 20de at give første Forestilling i Nakskov. Nykjøbing den 14de November 1840. Ærb. P. J. Titchen. Commissionair.
Lolland-Falsters Stifts-Tidende, 1840-11-15
Skulde Nogen her i Stiftet ønske en paalidelig og expedit Commissionair i Kjøbenhavn, kan Adressecontoiret give nærmere Underretning om en saadann.
Lolland-Falsters Stifts-Tidende, 1840-11-15
Den Dame, der efter Comedien i Fredags har faaet en feil Bog, bedes at lade samme ombytte imod sin egen paa Adressecontoiret.
Lolland-Falsters Stifts-Tidende, 1840-11-15
At de for i Vinter bestemte Assembleer i Stubbekjøbing tage deres Begyndelse Søndagen den 22de dennes Aften Kl. 6, bekjendtgjøres herved. Stubbekjøbing den 12te November 1840 Directionen.
Lolland-Falsters Stifts-Tidende, 1840-11-15
Auction. Da det ved Auctionen den 26de f. M. over Stedet No 104 paa Nakskov Gaasetorv med 2de Jordlodder paa Made skov gjorte Bud af 235 Rbd., ikke er bleven approberet, saa vil en nye Auction blive afholdt over bemeldte Eiendom i det midlertidige Retslocale her i Byen Mandagen den 30te d. M. Formiddag Kl. 11. Hvilket herved bekjendtgjøres. Nakskov den 12te November 1840. Hammerich.
Lolland-Falsters Stifts-Tidende, 1840-11-15
Jordegods-Salg. Ved en eneste Auction, som afholdes i Faurboe Kroe ved Landeveien imellem Kallundborg og Holbek, Løverdagen den 28de November førstkommende, Kl. 11 Formiddag, blive de den kgl. Kasse tilhørende Jordegodser Alkestrup og Egemarke i Holbek Amt opbuden til Bortsælgelse, efter Conditioner, som findes til Eftersyn paa de Kongelige Amtstuer i Danmark.
Lolland-Falsters Stifts-Tidende, 1840-11-15
Alkestrup Hovedgaard er for nærværende Tid under Bortforpagtning for en aarlig Afgivt af 210 Tdr. Hvede, 210 Tdr. Rug og 210 Tdr. Byg, Egemarkegaard ligeledes for en aarlig Afgift af 305 Tdr. Hvede, 305 Tdr. Rug og 305 Byg, og Schæferiegaarden Gammelrand for 38 Tdr. Rug, 38 Tdr. Byg og 38 Tdr. Havre. Samtlige 3 Gaarde staae for 178 Tdr., 5 Skp., 1 Fdkr., 3/4 Alb., for Størstedelen contribuabelt og tiendepligtigt Hartkorn, og drives uden Hoveri. Bøndergodset staaer for Hartkorn: 677 Tdr., 4 Skp., 2 Fdkr., 2 1/2 Alb., hvoraf Jordebogsafgiften udgjør omtrent 30 Tdr. Rug, 1040 Tdr. Byg, 125 Tdr. Havre, og i Penge, med Jndbegreb af den Sum Smaaredselen udbringes til, omtrent 4000 Rbd. Til Eiendommen henhører Føllesløv, Særsløv og Bregninge Kirker, hvis Tiender indbringe aarlig omtrent 740 Tdr. Byg, samt Reistrup Skov med 2 Tdr. 4 Skpr. Skovskylds Hartkorn. De til ovenmeldte Eiendomme hørende Korter ere, tilligemed Jordebogen, Forpagtningscontracten o. s. v., til Eftersyn hos Godsforvalteren som boer paa Alkestrup pr. Holbek og som tillige paaviser Eierdommene og meddeler de Oplysninger der iøvrigt maatte attraaes.
Lolland-Falsters Stifts-Tidende, 1840-11-15
Da Hr. Skuespildirecteur Titchen ovenfor har annonceret naar han kommer til Nakskov, har man paa Grund heraf anseet det for overflødigt at optage den derfra indsendte Forespørgsel, der ellers gjerne var bleven indført. Red.
Lolland-Falsters Stifts-Tidende, 1840-11-17
Lollands Falsters Stisk Trende. Fe No 155. Tirsdagen den 17 November.
Lolland-Falsters Stifts-Tidende, 1840-11-17
Jndenlandske Efterretninger. J Torsdags vendte Hans Majestæt Kongen tilbage fra Jagten i Nærheden af Frederiksborg Slot. Man mener med Bestemthed, at Hs. Maj. vil opholde sig Vinteren over paa Sorgenfri Slot, da Palaiet paa Amalienborg ikke er i den Tilstand, at han kan residere der. (Aalb. Av.) Kronprindsen afreiste i Søndags eller maaskee igaar til Mecklenborg. Den første Bestemmelse, at han skulde afgaae med sin Lystkutter, skal være bleven forandret, og man forsikkrer nu, at han gaaer over Land til Vordingborg, og derfra ombord paa det kgl. Dampskib. Han reiser incognito, og hans Følge skal være blevet forøget med Major Hedemann af Fyenske Jnfanteri-Regiment.
Lolland-Falsters Stifts-Tidende, 1840-11-17
Det academiske Senat har under 11te dennes besvaret den det tilstillede Skrivelse fra de medicinske Candidater og Studenter i Anledning af Magister Scharlings Udnævnelse til Lector ved Universitetet, og deri meddeelt nogle nærmere Oplysninger i Sagen og Consistoriums Tanker med Hensyn til samme. J Slutningen af denne Skrivelse hedder det: Have de Studerende tænkt paa ved deres Andragende at yttre nogen Jndflydelse paa Valget af Universitetslærere, da viser sig derved en anden mislig Side af Sagen. De Studerende skulle ikke være ligegyldige ved, hvo der udnævnes til deres Lærer, men ved dennes Valg maa deres Stemme være uden Vægt, da de ere ude af Stand, saavel til at bedømme, hvo der er meest skikket til en ledig Lærerpost, som til at overveie alle de Hensyn, som ved Valget af en Lærer bør komme i Betragtning. - Paa Grund af Foranførte maa man alvorligen fraraade ethvert lignende Foretagende i Fremtiden. Foruden Ovenstaaende har tillige Conferentsraad H. C. Ørsted fundet sig opfordret til at yttre sig i denne Sag, fordi, som han siger: "bag alle de medicinske Studerendes Demonstrationer ligger den Tanke, at Scharling er bleven hævet ved Patronskab og navnlig ved mit (Ørsted.") Han gjennemgaaer derpaa hvad han har gjort for Scharling og dennes Færd som Videnskabsmand, hvorpaa han slutter paa følgende Maade: Det synes mig, at disse Oplysninger burde tilfredsstille vore medicinske Studerende og bestemme dem til at lade de Krænkelser ophøre, hvormed man nu saalænge har forfulgt en brav og dygtig Videnskabsmand. Der kan ikke mangle den paa Midler til at vedblive; men jeg haaber, at de ville betænke, at Misbrug af Foreningsaandens Magt er et ikke mindre Angreb paa Friheden, end enhver anden Misbrug af Magten. Endelig ønsker jeg, at disse Oplysninger maatte læses med samme velvillige Sind, hvormed de ere skrevne, og bidrage til at udslette den Spænding og Mistillid, som i de sidste Aar altfor meget er blevet næret, saa stridende mod det venlige Forhold, som altid burde finde Sted mellem de Studerende og Lærerne ved Universitetet. Vi betvivle ikke at disse, den almeenagtede Universitetslærers forsonende Ord ville have den forønskede Virkning paa de unge Studerende.
Lolland-Falsters Stifts-Tidende, 1840-11-17
Efter Aalborg Avis skal der i Kjøbenhavn gaae det nedslaaende Rygte, at Pressen er tiltænkt yderligere Jndskrænkninger; dog haabe vi, at dette ikke vil bekræfte sig, og at ogsaa den offentlige Discussion vil, i Bedømmelsen af Regjeringens Foranstaltninger, selv hvor disse maatte afvige fra Folkesympathierne, iagttage den tilbørlige Besindighed og Rolighed og ikke paadrage sig selv blot Bebreidelsen af at have fremskyndet yderligere Correctiv-Forholdsregler.
Lolland-Falsters Stifts-Tidende, 1840-11-17
Ribe Avis af 10de November meddeler følgende: J Nat indkom Skipper Antoni Hansen Jessen fra Sønderho her til Skibbroen. Efter at have fortøiet Fortøiet og en Kop Kaffe var kogt og drukken, begav Skipperen og Styrmanden sig tilføis i Kahytten. Da man imorges vilde vække den fandtes de som bedøvede liggende i Køierne, i en stærk Sveed, og det har uagtet alle anvendte Midler ikke været muligt at vække dem. Jmidlertid har man dog Haab om, at de ville komme tillive igjen. Kaffeen var kogt ved Kul, og en Luge var, for at det ikke skulde regne ned i Kahytten, lagt over Kabyssehullet, saa at Kuldampen ikke kunde trække ud.
Lolland-Falsters Stifts-Tidende, 1840-11-17
Jfølge Aalborg Avis paatænker de i Aalborg værende Skibsrhedere at oprette en Sø-Assurance forening, i hvilken man formener at Oplandets Kjøbstæder og Skibsrhederne i Randers og Aarhuus tillige ville deeltage, og saaledes synes det som Associationsaanden gjør god Fremgang i Jylland.
Lolland-Falsters Stifts-Tidende, 1840-11-17
Birkedommer Kampmann ved Frysenborg, Birk fralægger sig nu i Aarhuus Avis Deelagtighed i den Forsømmelighed, der har bevirket, at det 11te Landdistrict ikke bliver repræsenteret under nærværende Stændersession.
Lolland-Falsters Stifts-Tidende, 1840-11-17
Aalborg Avis meddeler blandt Andet følgende: Hvorvidt det Rygte er sandt, at et Par Embedsmænd, der besidde Privatformue, ved denne Leilighed (i Anledning af den kongelige Tilkjendegivelse til Embedsmændene) have tilbagegivet deres Diplomer, kunne vi ikke bestemme.
Lolland-Falsters Stifts-Tidende, 1840-11-17
J Kjøbenhavn har dannet sig en Snedkermester-Forening, som kommer sammen for at udvexle Meninger og aftale Nyttigt og Nødvendigt, Professionen vedkommende. Fra denne Forening vil udgaae et Blad (redigeret af Lassenius Kramp som først og fremmest skal give et Referat af Foreningens Forhandlinger, og endvidere indeholde originale og oversatte Artikler, Snedkerprofessionen vedkommende, samt andre nyttige Notitser. Det første  er allerede udkommet. (Aalb. Av.)
Lolland-Falsters Stifts-Tidende, 1840-11-17
Den 23de October er der meddeelt J. D. L. Klein Privilegium til at nedsætte sig som Bogtrykker i Kjøbenhavn.¬
Lolland-Falsters Stifts-Tidende, 1840-11-17
I Anledning af Kjøbenhavnspostens bemærkning, at Afgjørelsen af Consistoriums Jndstilling angaaende 10 nye Professoraters og Lectoraters Oprettelse ved Universitetet og angaaende en Forøgelse af Universitetets Budget er udsat foreløbigen. indtil Jagtforlystelserne ere tilendebragte, yttrer Aalborg Avis saare rigtigt: Denne sidste Passus vil vist ikke andet end kunne vække Misbilligelse hos Enhver, der vel gjerne indrømmer Pressen Ret til at bedømme Regjeringens Handlinger, men ikke til, paa en uværdig og upassende Maade, at udtale sig om Hs. Majest. Kongens private Forlystelser og det korte Tidspil, der ved disse i Regjeringsforretningernes Gang stundom kan foranlediges. – Jdet vi af ganske Hjerte underskrive ovenstaaende bemærkning af Aalb. Av., kunne vi ikke undlade atter at yttre vor Beklagelse over, at de liberale Blade, der, ved djærvt og frimodigt at tale Sandhedens Sprog og Folkets Sag, kunne stifte saa saare meget Gavn, kun altfor ofte arbeide aldeles imod det Maal, de have sat sig, deels ved at gjøre Ting af mindre Betydenhed til noget Væsentligt, men fornemmelig ved at omtale Regjeringen og dens Handlinger paa en Maade, der let kan give den Tanke Rum, at de kun ansee Sagen selv for Bitting, hvorimod det er Hovedsagen at vise hvorvidt Uforskammetheden mod Kongen og Regjeringen upaatalt kan drives.
Lolland-Falsters Stifts-Tidende, 1840-11-17
Som bekjendt er der i London oprettet et Actie compagnie til en Jernbane imellem Glückstadt og Kiel. Compagniet har overdraget Civil-Jngenieuren Hr. Holmes at nivellere Terrainet, og han er nu ankommen til Holsteen i denne Hensigt. Af de tre projecterede Baner i Hertugdømmerne turde denne være den hensigtsmæssigste. Den kan, om man vil, sættes i Forbindelse med Hamborg eller Altona ved en Sidebane; iøvrigt vil den slet ikke berøre Hamborg, men gaaer i den muligste lige Retning mellem de to bedste Havne, der findes paa Hertugdømmernes Øst- og Vestkyst. Oplandet er stort og rigt, og Kiels Havn er ikke saaledes som Flensborgs udsat for en stor Deel af Aaret at spærres ved Jis.
Lolland-Falsters Stifts-Tidende, 1840-11-17
Man siger, at der skal være udnævnt en Commission til at referere Militaircommissionens Forhandlinger. Som dens Medlemmer nævnes, Oberst af Jngenieurcorpset v. Prangen, Oberstlieutenant v. Hansen af Generalstaben og Capt. af Artillerie-Corpsel v. Keyser.